Lav et referat af nedenstående tekst:

Tekst:
Natten mellem torsdag og fredag blev den koldeste i ni år, og de seneste ugers lave temperaturer giver mulighed for anderledes aktiviteter. I en børnehave laves der flødeis under åben himmel, og skøjtebanerne skyder op overalt i det nordjyske. Mens de fleste i den her tid trækker huen godt ned over ørerne, er der fuld fart på hos isbjørnene i Aalborg Zoo. - De synes, at det er mega fedt med is og kulde. De pøler rundt, det er fedt med noget nyt, siger Kamilla Hougaard, der er dyrepasser i Aalborg Zoo. Isbjørnen Malik og hendes to unger på lidt mere end et år, er udstyret med et tykt lag spæk. - Udover det har de såkaldt mørk hud, der gør, at de holder på varmen om vinteren, og det er med til at køle dem om sommeren. Det samme med det tykke lag pels, forklarer Kamilla Hougaard. - Når vi møder ind klokken 7:30 der ligger de allerede og pøler rundt herude i vandet, selvom vi her til morgen jo var tæt på minus 15 grader, siger dyrepasseren i Aalborg Zoo. Skøjtetur er bedre end en gåtur I Tylstrup målte man natten mellem torsdag og fredag den koldeste temperatur i det nordjyske med minus 15,3 grader. Og den lange periode med frost betyder, at skøjterne flere steder er fundet frem. Her er vi ved Munchs Eng i Hadsund, hvor Mariagerfjord Kommune er ved at etablere en skøjtebane. - Det er noget lidt andet end bare at gå en tur, som vi plejer, så det er en god idé at lave sådan en skøjtebane, siger Natasja Rosengren Jensen fra Hadsund. Hjemmelavet is lavet udendørs Mens nogle nyder at færdes på is, så er der andre, som spiser det. Børnene hos Hanstholm Børnehus har nemlig lavet hjemmelavet flødeis udendørs i dag, fordi temperaturen har været lav nok til at gøre det selv. - Vi bruger sneen til at lægge omkring gryden så det kommer til at virke som en fryser. Vi har fløde, flormelis, vanilje og frugtfarve i, fortæller Pia Kjær, der er pædagogisk assistent.

Referat:
Temperaturen i det nordjyske har været helt nede -15,3 grader i nat.